CELEX: E2012P0004
Language: el
Date: 2012-06-02 00:00:00
Title: Προσφυγή που ασκήθηκε, στις 2 Ιουνίου 2012 , εκ μέρους της Risdal Touring AS κατά της Εποπτεύουσας Αρχής της ΕΖΕΣ (Υπόθεση E-4/12)

25.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 324/11
            
         Προσφυγή που ασκήθηκε, στις 2 Ιουνίου 2012, εκ μέρους της Risdal Touring AS κατά της Εποπτεύουσας Αρχής της ΕΖΕΣ
   (Υπόθεση E-4/12)
   2012/C 324/09
   Στις 2 Ιουνίου 2012, η Risdal Touring AS, εκπροσωπούμενη από τον Jon Midthjell, advokat, Advokatfirmaet Midthjell AS, Grev Wedels plass 5, 0151 Όσλο, Νορβηγία, άσκησε προσφυγή κατά της εποπτεύουσας αρχής της ΕΖΕΣ ενώπιον του Δικαστηρίου ΕΖΕΣ.
   Η προσφεύγουσα ζητεί από το Δικαστήριο ΕΖΕΣ:
   
               1)
            
            
               να ακυρώσει την προσβαλλόμενη απόφαση, και
            
         
               2)
            
            
               να καταδικάσει την ενάγουσα και τους τυχόν παρεμβαίνοντες στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφεύγουσα είναι ιδιωτική εταιρεία, η οποία έχει συσταθεί στη Νορβηγία. Η εταιρεία, η επιχειρηματική δραστηριότητα της οποίας αφορά την αγορά τουριστικών λεωφορείων, δραστηριοποιείται στη Νορβηγία και διάφορα κράτη μέλη της ΕΕ.
            
         
               —
            
            
               Η προσφεύγουσα ζητεί την ακύρωση της απόφασης της Εποπτεύουσας Αρχής της ΕΖΕΣ, η οποία κοινοποιήθηκε στις 5 Απριλίου 2012, και εν συνεχεία κοινοποιήθηκε στις 4 Μαΐου 2012, αρνούμενη την πρόσβαση του κοινού στην πλήρη έκθεση περιεχομένου στην υπόθεση αριθ. 70506 της Εποπτεύουσας Αρχής της ΕΖΕΣ.
            
         
               —
            
            
               Η προσφεύγουσα ισχυρίζεται ότι η Εποπτεύουσα Αρχή της ΕΖΕΣ:
               
                           —
                        
                        
                           παρέβη το άρθρο 2 παράγραφος 1 και το άρθρο 4 παράγραφος 2 των κανόνων για την πρόσβαση στα έγγραφα (RAD) αρνούμενη να χορηγήσει πρόσβαση στην πλήρη έκθεση περιεχομένου στην υπόθεση αριθ. 70506 της Εποπτεύουσας Αρχής της ΕΖΕΣ,
                        
                     
                           —
                        
                        
                           παρέβη τα άρθρα 2 παράγραφος 1 και το άρθρο 4 παράγραφος 2 των RAD στο μέτρο που στην προσβαλλόμενη απόφαση διατυπώνεται άρνηση όσον αφορά την κοινολόγηση των πραγματολογικών ερωτήσεων που υπέβαλε η Εποπτεύουσα Αρχή στη νορβηγική κυβέρνηση, στον δήμο του Όσλο και στον δικαιούχο της δυνητικά παράνομης ενίσχυσης προκειμένου να διαπιστωθεί αν έπρεπε να κινηθεί επίσημη διαδικασία έρευνας κατόπιν της καταγγελίας κρατικής ενίσχυσης που έλαβε η ενάγουσα στις 8 Σεπτεμβρίου 2011,
                        
                     
                           —
                        
                        
                           παρέβη το άρθρο 2 παράγραφος 1 και το άρθρο 4 παράγραφος 2 των RAD στο μέτρο που στην προσβαλλόμενη απόφαση διατυπώνεται άρνηση όσον αφορά την κοινολόγηση των πραγματολογικών ερωτήσεων που υπέβαλε η Εποπτεύουσα Αρχή στη νορβηγική κυβέρνηση, στον δήμο του Όσλο και στον δικαιούχο της δυνητικά παράνομης ενίσχυσης προκειμένου να διαπιστωθεί αν έπρεπε να κινηθεί επίσημη διαδικασία έρευνας κατόπιν της καταγγελίας κρατικής ενίσχυσης που έλαβε η ενάγουσα στις 8 Σεπτεμβρίου 2011, και
                        
                     
                           —
                        
                        
                           παρέβη το άρθρο 16 της συμφωνίας περί Εποπτείας και Δικαστηρίου στο μέτρο που η προσβαλλόμενη απόφαση δεν ήταν αιτιολογημένη.